86 børn mistede livet, da Den Franske Skole i København blev fejlbombet af britiske fly i 1945. Læs den tragiske historie, og find yderligere materiale om bombardementet her.

Den 21. marts 1945 bombede britiske Royal Air Force Shellhuset, der fungerede som Gestapos hovedkvarter i København.

Den danske modstandsbevægelse havde længe ønsket et angreb på bygningen, blandt andet fordi tyskerne her opbevarede arkiver om modstandsbevægelsen. De skulle ødelægges.

På billedet her ses Shellhuset i flammer efter bombardementet af britiske fly 21. marts 1945. Fotokilde: Nationalmuseet, fotograf ukendt. Læs mere om fotografiet (herunder om rettigheder) her: https://da.wikipedia.org/wiki/Fil:Shellhuset_210345.jpg

I selve Shellhuset var 26 modstandsfolk fængslet på øverste etage. Otte af dem omkom.

Den Franske Skole bliver ved en fejl bombarderet

Selvom det lykkedes at bombardere Shellhuset, var aktionen dog ikke kun en succes. Et af de britiske fly i første angrebsbølge ramte en lysmast og styrtede ned mellem Den Franske Skole og Aveny Teatret på Frederiksberg.

Branden i flyvraget fik flere af de efterfølgende bombefly til at tro, at målet for bombningen lå under røgsøjlen, og en del bomber blev derfor kastet her.

Det fejlplacerede bombardement gik især ud over Den Franske Skole og det omkringliggende kvarter. Fire bomber ramte skolen, hvor 529 personer befandt sig. Skolen udbrændte totalt, og 86 børn og 18 voksne omkom.

Billedet øverst i artiklen viser slukningsarbejdet på Maglekildevej bag Den Franske Skole. 900 personer mistede deres hjem i området.

I alt kostede aktionen cirka 250 mennesker livet.

Læs også: Peter-gruppen dræber syv med terrorbomber under rædselsnat i Aarhus

Find mere materiale om Shellhusbombardementet og fejlangrebet på Den Franske Skole her

I dette afsnit vil jeg løbende tilføje materiale om bombardementet af Shellhuset og Den Franske Skole.

Hvis du kender til yderligere materiale, må du meget gerne gøre mig opmærksom på det via Facebook-opslaget her. Så vil jeg tilføje det her på siden, så andre læsere kan blive gjort opmærksom på det.

Øjenvidneberetninger fra flere overlevende elever

I artiklen “Da verden gik under på Frederiksberg Allé” fra Kristeligt Dagblad kan du læse meget mere om bombardementet af Den Franske Skole – herunder beretninger fra flere af de børn, som overlevede angrebet.

Find artiklen her.

Nazistisk propagandafilm viser redningsarbejde

Du kan herunder se filmoptagelser af redningsarbejdet efter fejlbombardementet fra en nazistisk propagandafilm, som er tilgængelig hos filmcentralen.dk.

Du kan også se filmoptagelsen direkte på filmcentralen.dk her.

Flere filmoptagelser af skaderne efter flyangrebet på Den Franske Skole

I nedenstående video tilgængelig på filmcentralen.dk kan du se flere filmoptagelser af skaderne efter de fejlplacerede bomber.

Bemærk, at filmen også viser optagelser fra Rådhuspladsen den 9. april 1945.

Du se filmen og læse mere om optagelserne på filmcentralen.dk her.

Find mange flere informationer på Wikipedia

I Wikipedia-artiklen “Shellhusbombardementet” kan du finde mange yderligere informationer om flyangrebet.

Læs artiklen her, hvor du blandt andet kan finde information om de modstandsfolk, som befandt sig i Shellhuset, da det blev angrebet af de britiske fly.

Se interview med brandmand, der deltog i redningsarbejdet ved skolen

I videoen herunder fra Hovedstadens Beredskab kan du blandt andet se et interview med brandmanden Otto Eriksen, som deltog i redningsindsatsen efter fejlbombardementet.

Også en af de overlevende elever fra skolen, Ingelise Villadsen, fortæller om sine oplevelser i filmen.

Du kan også se videoen direkte på YouTube her.

Ved du mere om Shellhusbombardementet og flyangrebet på Den Franske Skole? Eller har du eller familiemedlemmer måske oplevet den dag i København? Bidrag meget gerne med din viden i kommentarsporet til Facebook-opslaget her.



Du kan læse flere artikler om Danmark under Besættelsen udgivet af Vores gamle Danmark her.